Author: jan.palkovic

Správa zo zahraničnej pracovnej cesty
1.	Účastník ZPC:
Titul, meno a priezvisko: | PaedDr. Ján Palkovič

Pracovisko:

Sekcia regionálneho školstva 
MŠVV a Š SR, Stromová 1, 813 30 Bratislava

Pracovné zaradenie: | štátny radca – odbor materských škôl, základných škôl, základných umeleckých škôl a školských zariadení
Znalosť jazykov: | anglický jazyk C 1
2.	Zahraničná pracovná cesta:
Štát: | Francúzsko
Mesto: | Paríž
Vykonaná v dňoch: | 16. - 19. 9. 2011
Prijímajúca organizácia: | Fédération francaise de cyclotourisme
Účel cesty: | Účasť na 26. Európskom finále detskej dopravno-výchovnej súťaže FIA
Spôsob financovania: | Pobytové náklady a doprava: MŠVV a Š SR
3.	Rámcový program pobytu:

16. 09. 2011

17. 09. 2011

18. 09. 2011

19. 09. 2011

-	Cesta do Paríža: - Bratislava – Schwechat – Paríž, 
-	registrácia,
-	ubytovanie,
-	video a inštruktáž k súťaži,

-	účasť na oficiálnom otvorení súťaže a na všetkých aktivitách spojených s vystúpením súťažného družstva SR,
-	účasť na spoločensko-kultúrnych a odborných podujatiach spojených
so súťažou,
-	cesta do Bratislavy.

4.	Stručný priebeh zahraničnej pracovnej cesty
	Zahraničná pracovná cesta sa uskutočnila na základe pozvania Slovenského autoturist klubu (SATC). V jej rámci som pôsobil ako hosť na 26. ročníku Európskej dopravno-výchovnej súťaže FIA v Paríži.
V prvý deň ZPC sme sa so súťažným družstvom a zástupcami Autoškoly 1 prepravili na miesto konania súťaže, zaregistrovali sa, ubytovali a zúčastnili sa odborného podujatia súvisiaceho s priebehom súťaže v nasledujúci deň.
V nasledujúci deň sme sa zúčastnili na oficiálnom otvorení súťaže a na všetkých aktivitách spojených s vystúpením súťažného kolektívu SR. Súťaž sa uskutočnila v krytej športovej hale „Halle Georges Carpentier“.
Spoločensko-kultúrne a odborné podujatia sa uskutočnili v tretí deň podujatia.
V roku 2011 sa súťaže zúčastnilo 21 súťažných družstiev z 21 európskych krajín. V uvedenej konkurencii sa slovenské súťažné družstvo umiestnilo na 11. mieste. 
Slovenské reprezentačné družstvo tvorili:
- Kristína Moravíková a Daniel Šibik – žiaci Základnej školy v Brvništi (najlepší chlapec a najlepšie dievča víťazného družstva v celoslovenskom kole súťaže),
- Juraj  Jánošík – žiak Základnej školy v Družstevnej pri Hornáde (druhý najlepší chlapec zo všetkých súťažiacich chlapcov v celoslovenskom kole súťaže)
- Monika Kavalková – žiačka Základnej školy E. A. Cernana vo Vysokej nad Kysucou (najlepšie dievča zo všetkých súťažiacich dievčat v celoslovenskom kole súťaže).
Vedúci reprezentačného družstva:
Mgr. Radoslava Hlušková, vedúca víťazného družstva, Základná škola Brvnište,
Ing. Arpád Horváth, predseda odbornej komisie súťaže, riaditeľ Autoškoly 1 v Bratislave, ktorá je organizátorom súťaže.
Organizátora súťaže zastupoval Ing. Arpád Horváth, Slovenský autoturist klub PhDr. Zoltán Bojar.
5.	Odporúčané závery:
Pre vytvorenie lepších podmienok na úspešnejšie umiestnenie našich žiakov v európskom kole súťaže je potrebné zachovať opatrenia z roku 2010. V budúcom roku je potrebné zabezpečiť širšiu účasť základných škôl v regionálnych kolách súťaže Na bicykli bezpečne a prostredníctvom krajských školských úradov vytvoriť podmienky na zvýšenie úrovne regionálnych kôl.
6.	Prehľad prinesenej dokumentácie a miesto jej uloženia:
Informačný materiál o súťaži.
Materiál je uložený u PaedDr. Jána Palkoviča.
7.	Prínos pracovnej cesty:
V rámci uvedeného podujatia som informoval účastníkov súťaže o priebehu národného kola súťaže a zabezpečení praktického výcviku žiakov na DDI v SR. Z poznatkov a informácií, ktoré som na súťaži získal vyplýva, že súťažiaci žiaci sú spravidla osobitným spôsobom vyberaní a pripravovaní. 
Na túto skutočnosť sme reagovali prijatím príslušných opatrení. Lepšie umiestnenie slovenského súťažného družstva ako v roku 2010 potvrdilo správnosť rozhodnutia skvalitniť výber žiakov do reprezentačného družstva Slovenskej republiky. Uvedený zámer bol zrealizovaný prostredníctvom úpravy organizačného poriadku súťaže „Na bicykli bezpečne“.
Uskutočnenie sústredenia družstva a prijatie ďalších opatrení zameraných na odbornú prípravu žiakov, v spolupráci so Slovenskou komorou výcvikových zariadení autoškôl a Slovenským autoturist klubom zvýšilo úroveň súťažného družstva. 
8.	Spôsob zverejnenia výsledkov ZPC, prenos získaných informácií:
Získané informácie budú využité pri príprave ďalšieho ročníka súťaže.
Súhlasím so zverejnením správy na internete

Bratislava 26. septembra 2011

Vypracoval PaedDr. Ján Palkovič:

Schválil GRS 09: